NEUVOSTON ASETUS (ETY) N:o 231/85,
annettu 29 päivänä tammikuuta 1985,
rasva-alan yhteisestä markkinajärjestelystä annetun asetuksen N:o 136/66/ETYmuuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksen N:o 136/66/ETY(4), sellaisena kuin se on viimeksi muutettuna asetuksella (ETY) N:o 2260/84(5), 4 artiklan 1 kohdassa säädetään, että jos oliiviöljyn edustavaa markkinahintaa vahvistettaessa huomioon otettavat tekijät muuttuvat huomattavasti markkinointivuoden aikana, kyseisen asetuksen 38 artiklassa säädettyä menettelyä noudattaen voidaan päättää, että edustavaa markkinahintaa ja kynnyshintaa muutetaan markkinointivuoden aikana; hallinnollisten asioiden moitteettoman hoitamisen varmistamiseksi on tarpeen antaa yksityiskohtaiset säännöt, joiden mukaisesti kyseisten tekijöiden muutosta voidaan pitää huomattavana; lisäksi olisi säädettävä mahdollisuudesta tehdä tarvittavat mukautukset kulutustuen määrään ja siihen kulutustuesta pidätettävään prosenttimäärään, joka on tarkoitettu hyväksyttyjen toimialajärjestöjen toiminnan ja tiettyjen tiedotukseen ja oliiviöljyn kulutuksen edistämiseen liittyvien toimintojen rahoittamiseen,
ON ANTANUT TÄMÄN ASETUKSEN:
1 artikla
Muutetaan asetuksen N:o 136/66/ETY 4 artikla seuraavasti:
1. Korvataan 1 kohdan toinen alakohta seuraavasti:
"Jos kuitenkin oliiviöljyn edustavan markkinahinnan vahvistamisessa huomioon otettavissa tekijöissä tapahtuu markkinointivuoden aikana muutos, jota 38 artiklassa säädettyä menettelyä noudattaen vahvistettavilla perusteilla arvioituna voidaan pitää huomattavana, samaa menettelyä noudattaen päätetään edustavan markkinahinnan ja kynnyshinnan muuttamisesta markkinointivuoden aikana.
Tällaisessa tapauksessa 11 artiklan 5 ja 6 kohtien mukaista kulutustukea ja siitä pidätettäviä prosenttimääriä voidaan mukauttaa samaa menettelyä noudattaen."
2. Korvataan 4 kohdan toinen alakohta seuraavasti:
"Neuvosto vahvistaa määräenemmistöllä komission ehdotuksesta 1 kohdan ensimmäisen alakohdan b alakohdassa tarkoitetut hinnat."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä tammikuuta 1985.